ဉတ္တိကံ

ဉတ္တိကမ္မ (န) [ဉတ္တိ+ကမ္မ] ဉတ်ဖြင့်ပြုအပ်သော ကံ၊ ဉတ္တိကံ။ (သီမဋ္ဌသံဃာကို သုတ်သင်၍ ဆန္ဒဆောင်ထိုက်သော ရဟန်းတို့၏ ဆန္ဒကို ဆောင်ပြီးလျှင် ညီညွတ်သော သံဃာ၏ သဘောတူညီမှုဖြင့် ဉတ်တစ်ကြိမ်ဖြင့် ပြုအပ်သောကံသည် ဉတ္တိကံမည်၏။ ဝိ၊ဋ္ဌ၊၄၊၂၄၃။ ဝိ၊သင်္ဂဟ၊၃၉၄။ ဝိနိစ္ဆယ။ ၂၉၈၃။ ယင်း ဉတ္တိကံကို (၁) ရဟန်းလောင်းကို သံဃာ့အလယ်သို့ သွတ်သွင်းသော အရာဌာန (၂) ဉဗ္ဗာဟိတဝိနိစ္ဆယ၌ ဓမ္မကထိကရဟန်းကို နှင်ထုတ်သော အရာဌာန (၃) ဥပုသ်ပြုသော အရာဌာန (၄) ပဝါရဏာပြုသော အရာဌာန (၅) ရဟန်းလောင်းကို ဆုံးမရာ, အန္တရာယိကဓမ္မတို့ကို မေးစိစစ်ရာ, ဝိနည်းတော်ကို မေးရာ, ဝိနည်းတော်ကို ဖြေသောအရာတို့၌ မိမိ သူတစ်ပါးကို သမုတ်သောအရာဌာန (၆) ဂိုဏ်း, သံဃာအား စွန့်ထားသော သင်္ကန်း သပိတ် စသော နိဿဂ္ဂီဝတ္ထုကို ပိုင်ရှင်ရဟန်းအား ပြန်ပေးသော အရာဌာန (၇) ဂိုဏ်း သံဃာအထံ၌ ပြောကြားသော အာပတ်ကို ခံယူရာဌာန (၈) ပဝါရဏာငင်သော အရာ ဌာန (၉) ကံသည်သာမှတ်အပ်သော သဘော လက္ခဏာဖြစ်သော အရာဌာန-ဤ ၉-ပါးသော အရာဌာနတို့၌ ထားအပ်၏။ ဝိ၊၂၊၃၈၄။ ဝိ၊ဋ္ဌ၊၄၊၂၅၇-၉။ ဝိ၊သင်္ဂဟ၊၃၉၄၊ ၄၁၀။ ကင်္ခါ၊၂၅၆-၇။ အံ၊ဋီ၊၂၊၇၁-၂။ ဉတ္တိကမ္မံ နာမ ဝုတ္တနယေနေဝ သမဂ္ဂဿ သံဃဿ အနုမတိယာ ဧကာယ ဥတ္တိယာ ကတ္တဗ္ဗံ ကမ္မံ။ ဝိ၊ဋ္ဌ၊၄၊၃၉၊ ၂၄၃။ ဝိ၊ သင်္ဂဟ၊ ၃၉၄။ ဝိနိစ္ဆယ၊ဋီ၊၂၊၂၉၈၃။ သမဂ္ဂဿေဝ ပန သံဃဿ အနုမတိယာ ဧကာယ ဉ တ္တိယာကာတဗ္ဗံ ဉတ္တိကမ္မံ နာမ။ ကင်္ခါ၊၂၅၅။ ဉတ္တိယာ ကတ္တဗ္ဗံ ကမ္မံ ဉတ္တိကမ္မံ။ ဝိနယလင်္ကာရ၊ဋီ၊၂။ ၂၆၆။ (ဝိ၊၂၊၁၉၉။ ဝိ၊၄၊၂၁၂-၇။ ဝိ၊၅၊၂၀၄။ ၂၂၆၊ ၂၇၁။ အံ၊၁၊၉၇။ ဝိ၊ဋ္ဌ၊၁၊၂၀၈။ ဝိ၊ဋ္ဌ၊၂၊၁၈၀။ ဝိ၊ဋ္ဌ၊၃၊၁၄၅၊ ၄၂၇။ ဝိ၊ဋ္ဌ၊၄၊၁၇၇။ ဝိ၊သင်္ဂဟ၊၃၉၁-၄၆၇။ အံ၊ဋ္ဌ၊၂၊၆၆။ ဝဇိရ၊၂၂၀။ သာရတ္ထ၊၁၊၂၃။ သာရတ္ထ၊၃၊၃၄၆။ ဝိမတိ၊၂၊၁၃၇၊၂၀၅၊ ၂၇၈၊ ၂၉၀။ အံ၊ဋီ၊၂၊၁၃။) တိပိဋကအဘိဓာန် အတွဲ-၈ ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ရဟန်းဝိနည်းများ